అడ్డతీగల

అడ్డతీగల, ఆంధ్రప్రదేశ్ రాష్ట్రములోని అల్లూరి సీతారామరాజు జిల్లాకు చెందిన గ్రామం. ఇది సమీప పట్టణమైన పెద్దాపురం నుండి 65 కి. మీ., రంపచోడవరానికి 35 కిలోమీటర్, కాకినాడకు 85 కిలోమీటర్, రాజమండ్రీకి 80 కిలోమీటర్, తునికి 90 కిలోమీటర్ దూరంలో ఉంది.
గణాంకాలు

2011 భారత జనగణన గణాంకాల ప్రకారం ఈ గ్రామం 1376 ఇళ్లతో, 6002 జనాభాతో 85 హెక్టార్లలో విస్తరించి ఉంది. గ్రామంలో మగవారి సంఖ్య 3021, ఆడవారి సంఖ్య 2981. షెడ్యూల్డ్ కులాల సంఖ్య 242 కాగా షెడ్యూల్డ్ తెగల సంఖ్య 3108. గ్రామం జనగణన లొకేషన్ కోడ్ 586842.

2022 లో చేసిన జిల్లాల పునర్వ్యవస్థీకరణకు ముందు ఈ గ్రామం తూర్పు గోదావరి జిల్లాలో, ఇదే మండలంలో ఉండేది.

2001 వ.సంవత్సరం జనాభా లెక్కల ప్రకారం గ్రామ జనాభా 5,714. ఇందులో పురుషుల సంఖ్య 3,029, మహిళల సంఖ్య 2,685, గ్రామంలో నివాసగృహాలు 1,163 ఉన్నాయి.
చరిత్ర పుటలలో అడ్డతీగల

బ్రిటిషు సామ్రాజ్యానికి వ్యతిరేకంగా అల్లూరి సీతారామరాజు జరిపిన సాయుధ పోరాటంలో అడ్డతీగల పోలీసు స్టేషనుపై అక్టోబర్ 15న ఆయన జరిపిన దాడి అత్యంత సాహసోపేతమయినది.మొదటి దాడులవలె కాక, ముందే సమాచారం ఇచ్చి మరీ చేసిన దాడి ఇది. ప్రభుత్వం పూర్తి రక్షణ ఏర్పాట్లు చేసుకుని కూడా దళాన్ని ఎదిరించలేక పోయింది. ఆయుధాలు అందకుండా దాచిపెట్టడం మినహా, ఎటువంటి ప్రతిఘటన ఇవ్వలేకపోయింది. స్టేషనుపై దాడిచేసిన దళం దాదాపు 5 గంటలపాటు స్టేషనులోనే ఉండి, పారిపోగా మిగిలిన పోలీసులను బంధించి, వారికి జాబులు ఇచ్చి మరీ వెళ్ళింది. ఆసుపత్రి పుస్తకంలో రాజు సంతకం చేసిన పుస్తకం ఇంకా ఉంది. రాజు పోరాటంలో అడ్డతీగల ప్రాంతం ముఖ్యమైంది.
విద్యా సౌకర్యాలు

గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాలలు మూడు, ప్రభుత్వ మాధ్యమిక పాఠశాలలు మూడు ఉన్నాయి. 2 ప్రభుత్వ జూనియర్ కళాశాలలుఒక ప్రైవేటు ఆర్ట్స్ / సైన్స్ డిగ్రీ కళాశాల ఉన్నాయి. ఒక ప్రభుత్వ అనియత విద్యా కేంద్రం ఉంది. సమీప ఇంజనీరింగ్ కళాశాల రంపచోడవరంలో ఉంది. సమీప వైద్య కళాశాల రాజానగరంలోను, పాలీటెక్నిక్‌ రంపచోడవరంలోను, మేనేజిమెంటు కళాశాల పెద్దాపురంలోనూ ఉన్నాయి. సమీప వృత్తి విద్యా శిక్షణ పాఠశాల రంపచోడవరంలోను, దివ్యాంగుల ప్రత్యేక పాఠశాల కాకినాడ లోనూ ఉన్నాయి.
విద్యాలయాలు
పాఠశాలలు

# 1. APTWR పాఠశాలలు
# 2. Z.P.P.H SCHOOL
# 3. విద్యార్థినుల (GIRLS) ఆశ్రమ పాఠశాల
# 4.ST. Mary'S English Medium School (E.M) Addateegala.
# 6.వివేకానంద విద్యానికేతన్ E.M (హిందూ పరిషత్ విద్యాసంస్థలు)
కళాశాలలు

# APTWR జూనియర్ కళాశాల
# SACR జూనియర్ కళాశాల
# HIS కళాశాల
# ANOOP ఒకేషనల్ జూనియర్ కళాశాల
వైద్య సౌకర్యం
ప్రభుత్వ వైద్య సౌకర్యం

అడ్డతీగలలో ఉన్న ఒక సామాజిక ఆరోగ్య కేంద్రంలో ఐదుగురు డాక్టర్లు, 12 మంది పారామెడికల్ సిబ్బందీ ఉన్నారు. రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. నలుగురు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.
ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
తాగు నీరు

గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది.గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం

గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు.చెత్తను వీధుల పక్కనే పారబోస్తారు.
సమాచార, రవాణా సౌకర్యాలు

అడ్డతీగలలో పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి.లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ మొదలైన సౌకర్యాలు ఉన్నాయి.గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి.రైల్వే స్టేషన్ గ్రామం నుండి 60 కి.మీ.కి పైబడిన దూరంలో ఉంది.ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి.గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు

గ్రామంలో ఏటీఎమ్, వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి.సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు

గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, సినిమా హాలు, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి.
విద్యుత్తు

గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 6 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
అడ్డతీగల మండలం లో ప్రముఖులు

* ధన లక్ష్మి - ఎమ్మెల్యే, రాంపచోడవరం నియోజకవర్గం .., ...,
* గోడే చిరంజీవి రావు (గోడే బాబు రావు) -మొదటి రైస్ మిల్లును 1982 లో అడ్డతీగల లోని సీతపల్లి సెంటర్ వద్ద ఈయన నిర్మించారు, రాజవరం, నాయుడుపాకాల గ్రామంలో గిరిజనులకు భూమల పట్టాలు రావడంలో కీలక పాత్ర పోషించారు.
* పవనగిరి స్వామీజీ తనుకు వెంకట రామయ్య-2004 లో పవనగిరి 'టెంపుల్స్ ని స్టాపించి రాష్ట్ర స్థాయి గుర్తింపు తెచ్చిన వారు,
* అనంత ఉదయ భాస్కర్ - రాజకీయ నాయకుడు, వై.ఎస్, ఆర్.సి.పి.నియోజవర్గ కోఆర్డినేటర్
* వంతల రాజేశ్వరి, - మాజీ . ఎమ్మెల్యే, రొంప చోడవరం.
భూమి వినియోగం

అడ్డతీగలలో భూ వినియోగం కింది విధంగా ఉంది:
* వ్యవసాయేతర వినియోగంలో ఉన్న భూమి: 33 హెక్టార్లు
* వ్యవసాయం చేయదగ్గ బంజరు భూమి: 10 హెక్టార్లు
* నికరంగా విత్తిన భూమి: 41 హెక్టార్లు
* నీటి సౌకర్యం లేని భూమి: 41 హెక్టార్లు
ఉత్పత్తి

అడ్డతీగలలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు

వరి, ప్రత్తి, జీడి
దేవాలయాలు

# సోమాలమ్మ ఆలయం ( గ్రామ దేవత )
# పవనగిరి గ్రూప్ ఆఫ్ టెంపుల్స్
# దుర్గమ్మ దేవాలయం
# రామాలయం
# శివాలయం
# ఉబ్బలింగేశ్వర స్వామి
# వినాయకుని దేవాలయాలు
# షిర్డి సాయిబాబా ఆలయాలు
మూలాలు